NÁRODNÁ RADA SLOVENSKEJ REPUBLIKY

VIII. volebné obdobie

Návrh

**ZÁKON**

z ... 2023,

**o posilnení práv občanov počas mimoriadnej situácie a o posilnení ich volebného práva**

Národná rada Slovenskej republiky sa uzniesla na tomto zákone:

**Čl. I**

Zákon č. [50/1976 Zb.](https://www.slov-lex.sk/pravne-predpisy/SK/ZZ/1976/50/) o územnom plánovaní a stavebnom poriadku (stavebný zákon) v znení zákona č. 139/1982 Zb., zákona č. 103/1990 Zb., zákona č. 262/1992 Zb., zákona Národnej rady Slovenskej republiky č. 136/1995 Z. z., zákona Národnej rady Slovenskej republiky č. 199/1995 Z. z., nálezu Ústavného súdu Slovenskej republiky č. 286/1996 Z. z., zákona č. 229/1997 Z. z., zákona č. 175/1999 Z. z., zákona č. 237/2000 Z. z., zákona č. 416/2001 Z. z., zákona č. 553/2001 Z. z., nálezu Ústavného súdu Slovenskej republiky č. 217/2002 Z. z., zákona č. 103/2003 Z. z., zákona č. 245/2003 Z. z., zákona č. 417/2003 Z. z., zákona č. 608/2003 Z. z., zákona č. 541/2004 Z. z., zákona č. 290/2005 Z. z., zákona č. 479/2005 Z. z., zákona č. 24/2006 Z. z., zákona č. 218/2007 Z. z., zákona č. 540/2008 Z. z., zákona č. 66/2009 Z. z., zákona č. 513/2009 Z. z., zákona č. 118/2010 Z. z., zákona č. 145/2010 Z. z., zákona č. 547/2010 Z. z., zákona č. 408/2011 Z. z., zákona č. 300/2012 Z. z., zákona č. 180/2013 Z. z., zákona č. 219/2013 Z. z., zákona č. 368/2013 Z. z., zákona č. 314/2014 Z. z., zákona č. 293/2014 Z. z., zákona č. 154/2015 Z. z., zákona č. 247/2015 Z. z., zákona č. 254/2015 Z. z., zákona č. 177/2018 Z. z., zákona č. 312/2018 Z. z., zákona č. 93/2019 Z. z., zákona č. 279/2019 Z. z., zákona č. 90/2020 Z. z., zákona č. 145/2021 Z. z., zákona č. 149/2021 Z. z., zákona č. 172/2022 Z. z. a zákona č. 69/2023 Z. z. sa mení a dopĺňa takto:

1. V § 142h sa doterajší text označuje ako odsek 1 a vypúšťa sa písmeno b).

Doterajšie písmeno c) sa označuje ako písmeno b).

2. § 142h sa dopĺňa odsekom 2, ktorý znie:

„(2) Počas výnimočného stavu alebo núdzového stavu vyhláseného v súvislosti s ochorením COVID-19 stavebný úrad môže predĺžiť lehotu na vykonanie úkonu a lehotu na vydanie rozhodnutia bez predchádzajúceho súhlasu odvolacieho orgánu; stavebný úrad je povinný o predĺžení lehoty na vykonanie úkonu a lehoty na vydanie rozhodnutia s uvedením dôvodu upovedomiť všetkých účastníkov konania.“.

**Čl. II**

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z., zákona č. 361/2012 Z. z., zákona č. 160/2014 Z. z., zákona č. 180/2014 Z. z., uznesenia Ústavného súdu Slovenskej republiky č. 239/2014 Z. z., zákona č. 125/2015 Z. z., zákona č. 447/2015 Z. z., zákona č. 125/2016 Z. z., nálezu Ústavného súdu Slovenskej republiky č. 131/2017 Z. z., zákona č. 70/2018 Z. z., zákona č. 177/2018 Z. z., zákona č. 5/2019 Z. z., zákona č. 413/2019 Z. z., zákona č. 73/2020 Z. z., zákona č. 338/2020 Z. z., zákona č. 345/2020 Z. z., zákona č. 488/2021 Z. z., zákona č. 512/2021 Z. z. a zákona č. 42/2022 Z. z. sa mení a dopĺňa takto:

1. V § 30f ods. 1 sa vypúšťajú slová „mimoriadnej situácie,“ a slová „(ďalej len „krízová situácia“)“.

2. V § 30f ods. 2 prvej vete sa za slová „podľa § 12“ vkladajú slová „alebo rokovanie obecnej rady podľa § 14“, vypúšťajú sa slová „krízovej situácie“ a za slovo „počas“ sa vkladajú slová „mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 (ďalej len „krízová situácia“)“.

3. V § 30f ods. 3 prvej vete sa za slová „podľa § 12“ vkladajú slová „alebo obecnej rady podľa § 14“ a za slovo „zastupiteľstvo“ sa vkladajú slová „obecnej rady“.

4. V § 30f ods. 6 prvej vete sa na konci pripájajú tieto slová: „alebo ak obecné zastupiteľstvo nepostupuje podľa nasledujúcej vety“ a v druhej vete sa za slová „zvolí nového hlavného kontrolóra,“ vkladajú slová „počas krízovej situácie,“.

5. Za § 30g sa vkladá § 30h, ktorý vrátane nadpisu znie:

**„§ 30h**

**Prechodné ustanovenia k úpravám účinným od 1. augusta 2023**

Obec upraví rokovací poriadok obecného zastupiteľstva a rokovací poriadok obecnej rady v súlade s týmto zákonom do 31. októbra 2023.“.

**Čl. III**

Zákon č. [143/1998 Z. z.](https://www.slov-lex.sk/pravne-predpisy/SK/ZZ/1998/143/) o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z., zákona č. 136/2004 Z. z., zákona č. 544/2004 Z. z., zákona č. 479/2005 Z. z., zákona č. 11/2006 Z. z., zákona č. 278/2009 Z. z., zákona č. 513/2009 Z. z., zákona č. 136/2010 Z. z., zákona č. 241/2011 Z. z., zákona č. 404/2011 Z. z., zákona č. 402/2013 Z. z., zákona č. 58/2014 Z. z., zákona č. 299/2014 Z. z., zákona č. 91/2016 Z. z., zákona č. 305/2016 Z. z., zákona č. 177/2018 Z. z., zákona č. 213/2019 Z. z., zákona č. 90/2020 Z. z., zákona č. 312/2020 Z. z., zákona č. 354/2021 Z. z. a zákona č. 187/2022 Z. z. sa mení takto:

V § 57g ods. 3 sa slová „krízovej situácie“ nahrádzajú slovami „núdzového stavu alebo výnimočného stavu vyhláseného v súvislosti s ochorením COVID-19“.

**Čl. IV**

Zákon č. 302/2001 Z. z. o samospráve vyšších územných celkov (zákon o samosprávnych krajoch) v znení zákona č. 445/2001 Z. z., zákona č. 553/2003 Z. z., zákona č. 369/2004 Z. z., zákona č. 583/2004 Z. z., zákona č. 615/2004 Z. z., zákona č. 628/2005 Z. z., zákona č. 16/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., zákona č. 384/2008 Z. z., zákona č. 445/2008 Z. z., zákona č. 361/2012 Z. z., zákona č. 32/2015 Z. z., zákona č. 61/2015 Z. z., zákona č. 125/2016 Z. z., zákona č. 69/2017 Z. z., zákona č. 177/2018 Z. z., zákona č. 73/2020 Z. z. a zákona č. 345/2020 Z. z. sa mení a dopĺňa takto:

1. V § 23b ods. 1 sa vypúšťajú slová „mimoriadnej situácie,“ a slová „(ďalej len „krízová situácia“)“.

2. V § 23b ods. 2 prvej vete sa vypúšťajú slová „krízovej situácie“ a za slovo „počas“ sa vkladajú slová „mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 (ďalej len „krízová situácia“)“.

3. V § 23b ods. 3 prvej vete sa na konci pripájajú tieto slová: „alebo ak obecné zastupiteľstvo nepostupuje podľa nasledujúcej vety“ a v druhej vete sa za slová „zvolí nového hlavného kontrolóra,“ vkladajú slová „počas krízovej situácie,“.

4. Za § 23b sa vkladá § 23c, ktorý vrátane nadpisu znie:

**„§ 23c**

**Prechodné ustanovenia k úpravám účinným od 1. augusta 2023**

Zastupiteľstvo upraví svoj rokovací poriadok v súlade s týmto zákonom do 31. októbra 2023.“.

**Čl. V**

Zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení zákona č. 757/2004 Z. z., zákona č. 132/2005 Z. z., zákona č. 529/2005 Z. z., zákona č. 330/2007 Z. z., zákona č. 342/2007 Z. z., zákona č. 445/2008 Z. z, nálezu Ústavného súdu Slovenskej republiky č. 382/2009 Z. z., zákona č. 440/2009 Z. z., zákona č. 92/2010 Z. z., zákona č. 128/2011 Z. z., zákona č. 8/2013 Z. z., zákona č. 300/2014 Z. z., zákona č. 120/2015 Z. z., zákona č. 91/2016 Z. z., zákona č. 125/2016 Z. z., zákona č. 376/2019 Z. z., zákona č. 73/2020 Z. z., zákona č. 274/2020 Z. z., zákona č. 500/2021 Z. z., zákona č. 268/2022 Z. z. a zákona č. 358/2022 Z. z. sa mení takto:

V § 72h ods. 8 sa slová „krízovej situácie“ nahrádzajú slovami „núdzového stavu alebo výnimočného stavu vyhláseného v súvislosti s ochorením COVID-19“.

**Čl. VI**

Zákon č. [453/2003 Z. z.](https://www.slov-lex.sk/pravne-predpisy/SK/ZZ/2003/453/) o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení zákona č. 5/2004 Z. z., zákona č. 82/2005 Z. z., zákona č. 573/2005 Z. z., zákona č. 592/2006 Z. z., zákona č. 664/2006 Z. z., zákona č. 180/2011 Z. z., zákona č. 383/2013 Z. z., zákona č. 310/2014 Z. z., zákona č. 81/2017 Z. z., zákona č. 266/2017 Z. z., zákona č. 42/2019 Z. z., zákona č. 300/2019 Z. z., zákona č. 89/2020 Z. z., zákona č. 198/2020 Z. z., zákona č. 263/2021 Z. z. a zákona č. 101/2022 Z. z. sa mení a dopĺňa takto:

1. V § 7b ods. 1 písm. a) prvom bode a štvrtom bode sa na konci pripájajú tieto slová: „v prospech tých, o ktorých ústredie a úrad rozhodujú“.

2. Za § 12 sa vkladá § 13, ktorý vrátane nadpisu znie:

„**§ 13**

**Zrušovacie ustanovenia**

Zrušuje sa § 13 a § 24 nariadenia vlády Slovenskej republiky č. 102/2020 Z. z. o niektorých opatreniach v oblasti sociálnych vecí, rodiny a služieb zamestnanosti v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 v znení neskorších predpisov.“.

**Čl. VII**

Zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení zákona č. 330/2007 Z. z., zákona č. 445/2008 Z. z., zákona č. 598/2008 Z. z., zákona č. 136/2010 Z. z., zákona č. 547/2010 Z. z., zákona č. 8/2013 Z. z., zákona č. 91/2016 Z. z., zákona č. 177/2018 Z. z., zákona č. 221/2019 Z. z., zákona č. 73/2020 Z. z., zákona č. 310/2021 Z. z., zákona č. 247/2022 Z. z. a zákona č. 249/2022 Z. z. sa mení takto:

V § 98c ods. 4 sa slová „krízovej situácie“ nahrádzajú slovami „núdzového stavu alebo výnimočného stavu vyhláseného v súvislosti s ochorením COVID-19“.

**Čl. VIII**

Zákon č. [282/2015 Z. z.](https://www.slov-lex.sk/pravne-predpisy/SK/ZZ/2015/282/) o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov v znení zákona č. 177/2018 Z. z., zákona č. 90/2020 Z. z. a zákona č. 310/2021 Z. z. sa mení a dopĺňa takto:

1. V § 19a sa doterajší text označuje ako odsek 1 a vypúšťa sa písmeno b).

Doterajšie písmeno c) sa označuje ako písmeno b).

2. § 19a sa dopĺňa odsekom 2, ktorý znie:

„(2) Počas výnimočného stavu alebo núdzového stavu vyhláseného v súvislosti s ochorením COVID-19 vyvlastňovací orgán môže predĺžiť lehotu na vykonanie úkonu a lehotu na vydanie rozhodnutia bez predchádzajúceho súhlasu odvolacieho orgánu; vyvlastňovací orgán je povinný o predĺžení lehoty na vykonanie úkonu a lehoty na vydanie rozhodnutia s uvedením dôvodu upovedomiť všetkých účastníkov konania.“.

**Čl. IX**

Tento zákon nadobúda účinnosť 1. augusta 2023.